今次已經係第二次光顧呢間由台灣人經營嘅小店，但今次係食晚餐。我同女朋友叫咗蚵仔餅、台灣白菜、台式炒米粉。個蚵仔餅比想像中大個，好足料(D蠔仔都幾大粒)。其他嗰兩味都整得好好味。另外我哋亦叫咗荔枝啤酒同冬瓜茶，荔枝啤酒其實一D都唔似啤酒，似果汁多D。而冬爪茶就比較甜。當晚老闆娘都有同我哋傾計，問吓我哋對佢食物嘅意見，可見得佢非常著緊客人嘅評價。佢仲俾咗一碗牛肉麵湯底俾我哋試吓，我飲落就覺得比起其他店鋪所買嘅牛肉麵湯底唔同，好似多咗D藥材味，而老闆娘就話係秘密。下次一定要試吓佢哋個台灣牛肉麵。